CELEX: 62016TN0207
Language: lt
Date: 2016-05-04 00:00:00
Title: Byla T-207/16: 2016 m. gegužės 4 d. pareikštas ieškinys byloje Aristoteleio Panepistimio Thessalonikis/Komisija

11.7.2016   
            
            
               LT
            
            
               Europos Sąjungos oficialusis leidinys
            
            
               C 251/36
            
         2016 m. gegužės 4 d. pareikštas ieškinys byloje Aristoteleio Panepistimio Thessalonikis/Komisija
   
   (Byla T-207/16)
   (2016/C 251/42)
   Proceso kalba: graikų
   
      Šalys
   
   
      Ieškovas: Aristoteleio Panepistimio Thessalonikis (Salonikai, Graikija), atstovaujamas advokato B. Christianòs
   
      Atsakovė: Europos Komisija
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti sprendimą dėl draudimo taikymo ieškovui;
            
         
               —
            
            
               panaikinti sprendimą registruoti ir aktyvuoti ieškovą Išankstinio perspėjimo sistemoje ir (arba) Ankstyvo nustatymo ir draudimo dalyvauti procedūroje sistemoje; ir
            
         
               —
            
            
               priteisti iš atsakovės ieškovo patirtas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiuo ieškiniu ieškovas prašo, pirma, panaikinti atsakingo leidimus suteikiančio pareigūno ir (arba) atsakingos perkančiosios organizacijos sprendimą dėl draudimo taikymo ieškovui ir, antra, panaikinti atsakingo leidimus suteikiančio pareigūno ir (arba) atsakingos perkančiosios organizacijos sprendimą, kuriuo remiantis buvo paprašyta registracijos arba ji buvo atlikta, o Komisija aktyvavo perspėjimą apie draudimą ieškovo atžvilgiu Europos Komisijos administruojamoje Išankstinio perspėjimo sistemoje (EWS) ir (arba) Ankstyvo nustatymo ir draudimo dalyvauti procedūroje sistemoje (EDES).
   Ieškovas teigia, kad ginčijamus aktus reikia panaikinti dėl šių priežasčių:
   
               1)
            
            
               pirma, dėl esminių procedūrinių reikalavimų pažeidimo;
            
         
               2)
            
            
               antra, dėl Sprendimo 2014/792/ES (1) dėl išankstinio perspėjimo sistemos ir Reglamento 2015/1929 (2) dėl ankstyvo nustatymo ir draudimo dalyvauti procedūroje sistemos nuostatų, taip pat teisės būti išklausytam ir proporcingumo principo pažeidimo.
            
         
               3)
            
            
               trečia, dėl bendrųjų gero administravimo ir skaidrumo principų pažeidimo.
            
         
      (1)  2014 m. lapkričio 13 d. Komisijos sprendimas 2014/792/ES dėl Komisijos leidimus suteikiančių pareigūnų ir vykdomųjų įstaigų naudosimos išankstinio perspėjimo sistemos (OL L 329, p. 68).
   
      (2)  2015 m. spalio 28 d. Europos Parlamento ir Tarybos reglamentas (ES, Euratomas) 2015/1929, kuriuo iš dalies keičiamas Reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių (OL L 286, p. 1).